Florencia Etcheves

Florencia Etcheves (Buenos Aires, 1971ko azaroaren 22a) kazetari, idazle, albiste aurkezle eta genero ekintzaile argentinarra da. Hiru urtez jarraian (2010, 2011 eta 2012), emakumezkoen kazetaritza lan onenaren Martin Fierro saria jaso zuen. Francisco Juánez komisarioaren polizia-sagaren sortzailea da, eta liburu hauek osatzen dute: La virgen en tus ojos, La hija del campeón eta Cornelia.

 Biografia 

 Prestakuntza 
Florencia 1971ko azaroaren 22an jaio zen, Buenos Aires hirian. Lehen eta bigarren mailako ikasketak "Juan Ramón Fernández" Hizkuntza Bizidunetako Irakasleen Goi Mailako Institutu Nazionalean egin zituen eta 1989an egresatu zen. Hurrengo urtean, TEAn (Taller Escuela Agencia) sartu zen kazetaritza ikasteko, eta 1993an lizentziatu eta hartu zuten irakasle gisa.

 Karrera 
1994an hasi zuen bere ibilbidea telebistan, Enrique Sdrech kazetari zenduaren saioetan parte hartuz, El Trece eta Todo Noticias egunkarietako albistegietan ere poliziaren gaiez arduratzen zena. Besteak beste, María Marta Garcia Belsunceren eta Nora Dalmassoren hilketak, eta Banco Rioren lapurketaren berri eman zuen. Zutabegile errepikaria izan zen albistegietan: Noticiero Trece eta TN 10etik 13ra eta TN Primera Tarde Todo Noticias-en. Harik eta, azkenean, goizeko hirugarren albistegiaren burua izateko aukera izan zuen arte.

2007ko azaroan, bere lehen liburua kaleratu zuen Liliana Caruso eta Mauro Szetarekin batera, No somos ángeles izenburupean, iritzi publikoa gehien hunkitu zuten polizia kasuen inguruan. 2008an, Marcelo Zlotogwiazdak Radio Mitre-n gidatzen zuen La otra Pata irratsaioko panelista izan zen.

2009ko maiatzean, aurreko emanaldian berarekin izan ziren lankide berberekin batera, liburu berri bat kaleratu zuen: Mía o de la Tumba Fría, non genero indarkeriari buruz hitz egiten duen, gai horretako lau kasu enblematikoren kontakizunaren bidez. 2012an 2011ko Martin Fierro Sariak ospatu ziren eta bera, beste behin, "Trabajo periodística femenina" lehiaketan izendatua izan zen. Orduko hartan, Florentziak irabazi zuen saria. 

2012an, Planeta argitaletxeak Florencia Etchevesen lehen polizia eleberria argitaratu zuen, La virgen en tus ojos izenekoa, eta arrakasta komertziala eta kritikakoa izan zen. 2014an bere bigarren fikziozko liburua argitaratu zuen, La hija del campeón. 2016an, polizia-fikzioko hirugarren eleberria kaleratu zuen: Cornelia. Hiruretan Francisco Juarez kriminologoa da protagonista. 

Kanaleko informazio-segmentuak berritu ondoren, "TN 13tik 16ra" segmentua gidatu zuen Federico Seeberrekin batera, Guillermo Loborekin bederatzi urtez 9tik 12ra TN zuzendu ondoren. 2017ko maiatzean Meta Data gidatzen hasi zen Todo Noticias seinalean, 14 eta 18 arteko segmentuan, Silvia Martinez eta Ricardo Canalettirekin batera. Urte bereko uztailean @fetcheves Twitterreko kontuaren bidez iragarri zuen bere Cornelia zinemara egokituko zutela, Luisana Lopilatoren (Manuela Pelari) eta Amaia Salamancaren (La Sirena) emanaldiekin, besteak beste . Gerora baieztatu zuten filmak Perdida izena izango duela, eta Jorge Maestrok egokituko duela. 2018ko otsailean uko egin zion Todo Noticias-i, 24 urte baino gehiago seinalean eman ondoren.

 Aktibismoa 
Emakumeen aurkako indarkeriaren aurkako #NiUnaMenos kanpainaren bultzatzaile gisa aktiboki parte hartu zuen. Ziurtatu duenez, «emakumeen %99 abusatuak izan ginen». Bestalde, argi eta garbi adierazten du patriarkatuaren aurka eta Argentinan legezko, doako eta segurtasunez abortatzearen alde dagoela.

 Liburuak 

 Etcheves, Florencia; Liliana Caruso, Mauro Szeta (2007). No somos ángeles. Marea. ISBN 9789871307111.  
 Etcheves, Florencia; Liliana Caruso, Mauro Szeta (2009). Mía o de la tumba fría. Longseller. ISBN 9789875508477.  
 Etcheves, Florencia (2012). La virgen en tus ojos. Planeta. ISBN 9789504930181. 
 Etcheves, Florencia (2014). La hija del campeón. Planeta.  ISBN 9789504939368. 
 Etcheves, Florencia (2016). Cornelia. Planeta.  ISBN 9789504954651. 
 Varias, autoras (2017). Hace falta que te diga. Emecé Editores.  ISBN 9789500438926. 
 Etcheves, Florencia (2018). Errantes. Planeta.  ISBN 9789504963974. 
 Etcheves, Florencia (2019). La sirena. Planeta.  ISBN 9789504968566. 
 Etcheves, Florencia (2022). La cocinera de Frida . Planeta. ISBN 9789504978701. 

 Sariak eta aintzatespenak 

 2010eko "Kazetaritza Lanik Onena" kategoriako "Martín Fierro" sariaren irabazlea
 2011ko "Kazetaritza Lanik Onena" kategoriako "Martín Fierro" sariaren irabazlea
 2012ko "Kazetaritza Lanik Onena" kategoriako "Martín Fierro" sariaren irabazlea
 Ohorezko aipamena jaso du Gazte Kazetaritzaren Estimuluak (AEN) 2014 sarien hogeita zortzigarren sariak

 Erreferentziak 

 Kanpo estekak 

 Revista Semanario, Florencia Etchevesi elkarrizketa
 Florencia Etchevesi elkarrizketa, Argentinako La Nación egunkaria, ed. 6-11-2004
 Florencia Etchevés-en webgune ofiziala: Argazkiak, Bideoak eta gaurkotasunari buruzko berritasun guztiak.

Kategoria:Argentinako feministak
Kategoria:Argentinako kazetariak